nibzard/narodne-novine-full-text-markdown huggingface dataset:
### NN 129/2017 (22.12.2017.), Pravilnik o izmjenama Pravilnika o načinu propisivanja i izdavanja lijekova na recept

HRVATSKI ZAVOD ZA ZDRAVSTVENO OSIGURANJE

2969

Na osnovi članka 20. stavka 9. Zakona o obveznom zdravstvenom osiguranju (»Narodne novine«, broj 80/13. i 137/13.), članka 17. Pravilnika o mjerilima za razvrstavanje lijekova te o propisivanju i izdavanju lijekova na recept (»Narodne novine«, broj 86/13., 90/13., 102/14., 107/15. i 72/16.) i članka 26. točke 11. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.), Upravno vijeće Hrvatskog zavoda za zdravstveno osiguranje na 17. sjednici održanoj 20. prosinca 2017. godine donijelo je

PRAVILNIK

O IZMJENAMA PRAVILNIKA O NAČINU PROPISIVANJA I IZDAVANJA LIJEKOVA NA RECEPT

Članak 1.

U Pravilniku o načinu propisivanja i izdavanja lijekova na recept (»Narodne novine« broj 17/09., 46/09., 4/10., 110/10., 131/10., 1/11., 16/11., 52/11., 129/13., 146/13., 45/14., 81/14., 17/15. i 113/16) tiskanice recepata iz članka 5. stavka 3. mijenjaju se, tiskani su uz ovaj Pravilnik i čine njegov sastavni dio.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/17-01/252

Urbroj: 338-01-01-17-01

Zagreb, 20. prosinca 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2017/129998/images/11510.jpg)

![](/files/_web/sluzbeni-dio/2017/129998/images/11500.jpg)
### NN 129/2017 (22.12.2017.), Pravilnik o izmjeni Pravilnika o dentalnoj zdravstvenoj zaštiti iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2970

Na osnovi članka 24. stavka 3. i članka 25. Zakona o obveznom zdravstvenom osiguranju (»Narodne novine«, broj 80/13. i 137/13.) te članka 26. točke 6. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.), Upravno vijeće Hrvatskog zavoda za zdravstveno osiguranje na 17. sjednici održanoj 20. prosinca 2017. godine donijelo je

PRAVILNIK

O IZMJENI PRAVILNIKA O DENTALNOJ ZDRAVSTVENOJ ZAŠTITI IZ OBVEZNOG ZDRAVSTVENOG OSIGURANJA

Članak 1.

U Pravilniku o dentalnoj zdravstvenoj zaštiti iz obveznog zdravstvenog osiguranja (»Narodne novine«, broj 146/13., 160/13., 34/14., 66/14. i 62/15.) tiskanica potvrde o dentalnom pomagalu/ortodontskoj napravi iz članka 8. stavka 2. mijenja se, tiskana je uz ovaj Pravilnik i čini njegov sastavni dio.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04717-01/253

Urbroj: 338-01-01-17-01

Zagreb, 20. prosinca 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2017/129998/images/11533.jpg)

![](/files/_web/sluzbeni-dio/2017/129998/images/11525.jpg)
### NN 129/2017 (22.12.2017.), Pravilnik o izmjeni Pravilnika o načinu i postupku izbora doktora specijalista medicine rada

HRVATSKI ZAVOD ZA ZDRAVSTVENO OSIGURANJE

2968

Na temelju članka 126. stavka 3. Zakona o obveznom zdravstvenom osiguranju (»Narodne novine broj« 80/13. i 137/13.) te članka 26. točke 7.a Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 17. sjednici održanoj 20. prosinca 2017.godine donijelo je

PRAVILNIK

O IZMJENI PRAVILNIKA O NAČINU I POSTUPKU IZBORA DOKTORA SPECIJALISTA MEDICINE RADA

Članak 1.

U Pravilniku o načinu i postupku izbora doktora specijalista medicine rada (»Narodne novine« broj 12/14., 149/14. i 53/17.), u članku 4. stavku 7. tiskanica »Izbor/promjena doktora specijalista medicine rada« zamjenjuje se novom tiskanicom koja je tiskana uz ovaj Pravilnik.

Članak 2.

Ova Pravilnik stupa na snagu dan prvoga dana nakon objave u »Narodnim novinama«.

Klasa: 025-04/17-01/251

Urbroj: 338-01-01-17-01

Zagreb, 20. prosinca 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet dr. med. spec., v. r.

![](/files/_web/sluzbeni-dio/2017/129998/images/11487.jpg)

![](/files/_web/sluzbeni-dio/2017/129998/images/11475.jpg)
### NN 129/2017 (22.12.2017.), Pravilnik o izmjenama Pravilnika o uvjetima i načinu ostvarivanja prava iz obveznog zdravstvenog osiguranja

Hrvatski zavod za zdravstveno osiguranje

2963

Na osnovi članka 103. stavka 1. točke 4. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 1. i 6. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.), Upravno vijeće Hrvatskog zavoda za zdravstveno osiguranje na 17. sjednici održanoj 20. prosinca 2017. godine donijelo je

PRAVILNIK

O IZMJENAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o uvjetima i načinu ostvarivanja prava iz obveznog zdravstvenog osiguranja (»Narodne novine«, broj 49/14., 51/14., 11/15., 17/15. i 123/16. u daljnjem tekstu: Pravilnik) tiskanice naloga za sanitetski prijevoz iz članka 29. stavka 6. Pravilnika mijenjaju se, tiskane su uz ovaj Pravilnik i čine njegov sastavni dio.

Članak 2.

Tiskanica uputnice za primarni laboratorij iz članka 30. stavka 2. Pravilnika mijenja se, tiskana je uz ovaj Pravilnik i čini njegov sastavni dio.

Članak 3.

Tiskanica uputnice iz članka 41. stavka 1. Pravilnika mijenja se, tiskana je uz ovaj Pravilnik i čini njegov sastavni dio.

Članak 4.

Tiskanice »Potvrda o plaći« i »Potvrda o osnovicama osiguranja« iz članka 82. stavka 1. Pravilnika mijenjaju se, tiskane su uz ovaj Pravilnik i čine njegov sastavni dio.

Članak 5.

Tiskanica »Izvješće o privremenoj nesposobnosti/spriječenosti za rad« iz članka 92. stavka 2. Pravilnika mijenja se, tiskana je uz ovaj Pravilnik i čini njegov sastavni dio.

Članak 6.

Tiskanica »Obavijest o trajanju privremene nesposobnosti/spriječenosti za rad« iz članka 93. stavka 3. Pravilnika mijenja se, tiskana je uz ovaj Pravilnik i čini njegov sastavni dio.

Članak 7.

Tiskanice putnih naloga iz članka 95. stavka 7. Pravilnika mijenjaju se, tiskane su uz ovaj Pravilnik i čine njegov sastavni dio.

Članak 8.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/17-01/243

Urbroj: 338-01-01-17-01

Zagreb, 20. prosinca 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2017/129998/images/11335.jpg)

![](/files/_web/sluzbeni-dio/2017/129998/images/11326.jpg)

![](/files/_web/sluzbeni-dio/2017/129998/images/11319.jpg)

![](/files/_web/sluzbeni-dio/2017/129998/images/11308.jpg)

![](/files/_web/sluzbeni-dio/2017/129998/images/11298.jpg)

![](/files/_web/sluzbeni-dio/2017/129998/images/11290.jpg)

![](/files/_web/sluzbeni-dio/2017/129998/images/11279.jpg)

![](/files/_web/sluzbeni-dio/2017/129998/images/11271.jpg)

![](/files/_web/sluzbeni-dio/2017/129998/images/11263.jpg)

![](/files/_web/sluzbeni-dio/2017/129998/images/11251.jpg)

![](/files/_web/sluzbeni-dio/2017/129998/images/11239.jpg)

![](/files/_web/sluzbeni-dio/2017/129998/images/11231.jpg)

![](/files/_web/sluzbeni-dio/2017/129998/images/11224.jpg)

![](/files/_web/sluzbeni-dio/2017/129998/images/11212.jpg)
### NN 129/2017 (22.12.2017.), Odluka o izmjenama Odluke o lokalnim porezima Grada Iloka

Grad Ilok

2976

Na temelju članka 20. stavka 1. Zakona o lokalnim porezima (»Narodne novine« br. 115/16 i 101/17), te članka 28. Statuta Grada Iloka (»Službeni vjesnik Vukovarsko-srijemske županije« broj 11/13), Gradsko vijeće Grada Iloka na svojoj 6. sjednici, održanoj 14. prosinca 2017. godine, donosi

ODLUKU

O IZMJENAMA ODLUKE O LOKALNIM POREZIMA GRADA ILOKA

Članak 1.

U Odluci o lokalnim porezima Grada Iloka (»Narodne novine« br. 105/17 i »Službeni vjesnik Vukovarsko-srijemske županije« broj 14/17) članak 2. mijenja se i glasi:

»Porezi Grada Iloka su:

1. prirez porezu na dohodak,

2. porez na potrošnju,

3. porez na kuće za odmor,

4. porez na korištenje javnih površina.«

Članak 2.

U glavi II. odjeljak 5. »POREZ NA NEKRETNINE« i članak 21. brišu se.

Članak 3.

Članci 24. i 26. brišu se.

Članak 4.

Ova Odluka objavit će se u »Narodnim novinama« i »Službenom vjesniku Vukovarsko-srijemske županije«, a stupa na snagu 1. siječnja 2018. godine.

Klasa: 410-01/17-01/02
 Urbroj: 2196/02-02-17-07
 Ilok, 14. prosinca 2017.

Predsjednica Gradskog vijeća
 Lidija Vranković Knapček, bacc. med. techn., v. r.
### NN 129/2017 (22.12.2017.), Odluka o izmjenama i dopunama Odluke o gradskim porezima Grada Novog Marofa

Grad Novi Marof

2977

Na temelju članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 20. stavak 1., članka 41. stavak 4. i članka 42. stavka 1. Zakona o lokalnim porezima (»Narodne novine« br. 115/16 i 101/17) u vezi sa člankom 17. Zakona o izmjenama Zakona o lokalnim porezima (»Narodne novine« br. 101/17) te članka 37. Statuta Grada Novog Marofa (»Službeni vjesnik Varaždinske županije« br. 22/09, 7/11, 11/13 i 19/13 – pročišćeni tekst), Gradsko vijeće Grada Novog Marofa na sjednici održanoj 15. prosinca 2017. godine donosi

ODLUKU

O IZMJENAMA I DOPUNAMA ODLUKE O GRADSKIM POREZIMA GRADA NOVOG MAROFA

Članak 1.

U Odluci o gradskim porezima (»Službeni vjesnik Varaždinske županije« br. 36/17 i »Narodne novine« br. 65/17) članak 2. briše se.

Članak 2.

Naslov iznad članka 19. koji glasi »VI. POREZ NA NEKRETNINE« i članak 19. brišu se.

Članak 3.

Iza članka 20. dodaje se članak 20.a koji glasi:

»Članak 20.a

Poslovi utvrđivanja, evidentiranja, nadzora, naplate i ovrhe radi naplate poreza na potrošnju i poreza na kuće za odmor u cijelosti se prenose na Ministarstvo financija, Poreznu upravu (u daljnjem tekstu: Porezna uprava), u skladu s odredbama Pravilnika o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine« br. 1/17) i prethodne Suglasnosti ministra financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine« br. 1/17).

Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima (Financijska agencija) da naknadu koja po osnovi obavljanja poslova iz stavka 1. ovog članka pripada Poreznoj upravi, u visini od 5% od ukupno naplaćenih prihoda iz stavka 1. ovog članka, obračuna i uplati u Državni proračun, i to do zadnjeg dana u mjesecu za protekli mjesec.«

Članak 4.

Članak 22. briše se.

Članak 5.

Ova Odluka objavit će se u »Službenom vjesniku Varaždinske županije« i u »Narodnim novinama«, a stupa na snagu prvoga dana od dana objave u »Službenom vjesniku Varaždinske županije«.

Klasa: 410-01/17-01/03

Urbroj: 2186-022-01-17-10

Novi Marof, 15. prosinca 2017.

Predsjednik Gradskog vijeća
 Mladen Benjak, ing. građ., v. r.
### NN 129/2017 (22.12.2017.), Odluka o izmjenama i dopunama Odluke o gradskim porezima Grada Pregrade

Grad Pregrada

2978

Na temelju članka 35. Zakona o lokalnoj i područnoj samoupravi (»Narodne novine« 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15), čl. 20. st. 2. i čl. 42. Zakona o lokalnim porezima (»Narodne novine« 115/16, 101/17) i članka 32. Statuta Grada Pregrade (Službeni glasnik KZŽ, broj 06/13 i 17/13), Gradsko vijeće Grada Pregrade, na 5. sjednici održanoj 14. prosinca 2017. godine, donijelo je

ODLUKU

O IZMJENAMA I DOPUNAMA ODLUKE O GRADSKIM POREZIMA GRADA PREGRADE

Članak 1.

U Odluci o gradskim porezima Grada Pregrade (Službeni glasnik KZŽ 24/17) članak 2. točka 4. se briše.

Članak 2.

U Odluci o gradskim porezima Grada Pregrade (Službeni glasnik KZŽ 24/17) članak 9. se briše.

Članak 3.

U Odluci o gradskim porezima Grada Pregrade (Službeni glasnik KZŽ 24/17) članak 12. se briše.

Članak 4.

Ova Odluka stupa na snagu u roku od osam dana od dana objave u Službenom glasniku Krapinsko-zagorske županije.

Ova Odluka objavit će se u »Narodnim novinama« i Službenom glasniku Krapinsko-zagorske županije.

Klasa: 410-01/17-01/15

Urbroj: 2214/01-01-17-2

Pregrada, 14. prosinca 2017.

Predsjednica Gradskog vijeća
 Tajana Broz, v. r.
### NN 129/2017 (22.12.2017.), Odluka o izmjeni Odluke o porezima Grada Skradina

Grad Skradin

2979

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13-p.t. i 137/15), članaka 20. stavka 1. i 42. Zakona o lokalnim porezima (»Narodne novine« broj 115/16 i 101/17) i članka 32. Statuta Grada Skradina (»Službeni vjesnik Šibensko-kninske županije« broj 10/09 i 5/13), Gradsko vijeće Grada Skradina na 4. sjednici 14. prosinca 2017. godine donosi

ODLUKU

O IZMJENI ODLUKE O POREZIMA
 GRADA SKRADINA

Članak 1.

U Odluci o porezima Grada Skradina (»Službeni vjesnik Šibensko-kninske županije« broj 9/17), u članku 1. iza riječi »porezima« stavlja se točka, a preostali tekst »Narodne novine« broj 115/16) briše se.

Članak 2.

Članak 3. briše se.

Članak 3.

Članak 4. mijenja se i glasi:

»Prirez porezu na dohodak plaćaju obveznici poreza na dohodak s područja Grada Skradina, sukladno odredbama važećeg Zakona o lokalnim porezima, Zakona o porezu na dohodak i Pravilnika o porezu na dohodak.«

Članak 4.

Ova Odluka stupa na snagu osmoga dana od dana objave u »Službenom vjesniku Šibensko-kninske županije«.

Klasa: 410-01/17-01/3
 Urbroj: 2182/03-02-17-4
 Skradin, 14. prosinca 2017.

Predsjednica
 Nadija Zorica, v. r.
### NN 129/2017 (22.12.2017.), Odluka o izmjeni Odluke o općinskim porezima Općine Antunovac

Općina Antunovac

2981

Na temelju članka 17. Zakona o izmjenama Zakona o lokalnim porezima (»Narodne novine« broj 101/17) i članka 32. Statuta Općine Antunovac (»Službeni glasnik Općine Antunovac« broj 2/13), Općinsko vijeće Općine Antunovac na svojoj 8. sjednici održanoj 19. prosinca 2017. godine, donosi

ODLUKU

O IZMJENI ODLUKE O OPĆINSKIM POREZIMA OPĆINE ANTUNOVAC

Članak 1.

Odluka o općinskim porezima Općine Antunovac (»Službeni glasnik Općine Antunovac« broj 6/17, »Narodne novine« broj 62/17) mijenja se odredbama ove Odluke.

Članak 2.

U članku 3. stavak 1. točka 4. briše se.

Članak 3.

Poglavlje »VI. POREZ NA NEKRETNINE« i članak 12. brišu se.

Članak 4.

U članku 13. stavak 2., iza riječi »površina« brišu se riječi »i poreza na nekretnine«.

Članak 5.

Članak 15. briše se.

Članak 6.

Ova Odluka objavit će se u »Službenom glasniku Općine Antunovac« i »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-03/17-01/01
 Urbroj: 2158/02-01-17-8
 Antunovac, 19. prosinca 2017.

Predsjednik Općinskog vijeća
 Zlatko Matijević, v. r.
### NN 129/2017 (22.12.2017.), Uredba o dopunama Uredbe o Tarifi upravnih pristojbi

VLADA REPUBLIKE HRVATSKE

2953

Na temelju članka 1. stavka 3. Zakona o upravnim pristojbama (»Narodne novine«, broj 115/16), Vlada Republike Hrvatske je na sjednici održanoj 21. prosinca 2017. godine donijela

UREDBU

O DOPUNAMA UREDBE O TARIFI UPRAVNIH PRISTOJBI

Članak 1.

U Uredbi o Tarifi upravnih pristojbi (»Narodne novine«, br. 8/17 i 37/17), u Prilogu I. u napomeni Tarifnog broja 2. iza točke 1. dodaje se točka 2. koja glasi:

»2. Za rješenja donesena po žalbama ne plaća se pristojba.«.

Članak 2.

U Tarifnom broju 4. dodaje se napomena koja glasi:

»Napomena:

Pristojba po ovom tarifnom broju ne plaća se za potvrde, obrasce i druge javne isprave koji se izdaju elektroničkim putem u sustavu ePorezna.«.

Članak 3.

Iza Tarifnog broja 13. dodaje se Tarifni broj 13.a koji glasi:

»Tar. br. 13.a

Za registraciju motornog vozila na ime stjecatelja motornog vozila u postupku stjecanja rabljenog motornog vozila:

1. za osobne automobile i ostala motorna vozila konstruirana prvenstveno za prijevoz osoba, uključujući motorna vozila tipa karavan, kombi i trkaće automobile iz tarifnih oznaka KN: 8703 21, 8703 22, 8703 23, 8703 24, 8703 31, 8703 32, 8703 33 i 8703 90, osim sanitetskih vozila, dostavnih »van« vozila i vozila posebno prilagođenih za prijevoz osoba s invaliditetom te »pick-up« vozila s dvostrukom kabinom, neovisno o njihovom razvrstavanju u kombiniranoj nomenklaturi:

|  |  |
| --- | --- |
| GODINE STAROSTI | IZNOS U KN PO KW |
| ≤ 1 | 50 |
| 2 | 45 |
| 3 | 40 |
| 4 | 35 |
| 5 | 30 |
| 6 | 25 |
| 7 | 20 |
| 8 – 10 | 15 |
| 11 – 14 | 10 |
| 15 – 18 | 5 |
| 19 – 20 | 3 |
| 21 – 30 | 1 |

2. za motocikle (uključujući i mopede), bicikle i slična vozila s pomoćnim motorom, sa ili bez bočne prikolice iz tarifnih oznaka KN: 8711 20, 8711 30, 8711 40, 8711 50 i 8711 90 te »ATV« vozila, neovisno o njihovom razvrstavanju u kombiniranoj nomenklaturi:

|  |  |
| --- | --- |
| GODINE STAROSTI | IZNOS U KN PO cm³ |
| ≤ 1 | 3 |
| 2 | 2,8 |
| 3 | 2,4 |
| 4 | 2 |
| 5-7 | 1,6 |
| 8 – 10 | 1,2 |
| 11 – 14 | 0,8 |
| 15 – 18 | 0,4 |
| 19 – 20 | 0,2 |
| 21 – 30 | 0,1 |

Napomena:

1. Godina starosti motornog vozila utvrđuje se prema godini proizvodnje motornog vozila.

2. Ako je iznos upravne pristojbe po ovom tarifnom broju manji ili jednak 15 kuna, upravna pristojba se ne naplaćuje.

3. Ako pristojbeni obveznik uplati upravnu pristojbu kod pravne osobe u čijem sastavu posluje stanica za tehnički pregled vozila, smatra se da je upravna pristojba plaćena na propisani račun.

4. Za stjecanje motornih vozila koja se isključivo pokreću na električni pogon, za stjecanje motornih vozila čija je emisija ugljičnog dioksida (CO2) 0 grama po kilometru te stjecanje motornih vozila proizvedena prije 30 i više godina koja su sukladno posebnim propisima razvrstana u kategoriju starodobnih (oldtimer) vozila ne plaća se upravna pristojba.«.

Članak 4.

Ova Uredba objavit će se u »Narodnim novinama«, a stupa na snagu 1. siječnja 2018. godine.

Klasa: 022-03/17-03/88

Urbroj: 50301-25/14-17-4

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Uredba o dopunama Uredbe o radnim mjestima policijskih službenika kojima se staž osiguranja računa u povećanom trajanju

VLADA REPUBLIKE HRVATSKE

2950

Na temelju članka 17. stavka 3. Zakona o policiji (»Narodne novine«, br. 34/11, 130/12, 89/14 – vjerodostojno tumačenje, 33/15 i 121/16), Vlada Republike Hrvatske je na sjednici održanoj 21. prosinca 2017. godine donijela

UREDBU

O DOPUNAMA UREDBE O RADNIM MJESTIMA POLICIJSKIH SLUŽBENIKA KOJIMA SE STAŽ OSIGURANJA RAČUNA U POVEĆANOM TRAJANJU

Članak 1.

U Uredbi o radnim mjestima policijskih službenika kojima se staž osiguranja računa u povećanom trajanju (»Narodne novine«, br. 127/13 i 140/13) u članku 4. podstavku 36. na kraju se briše točka te se dodaju podstavci 37., 38. i 39. koji glase:

» – policijskog službenika za posebne tehnike lociranja

– detektiva za posebne tehnike lociranja

– policijskog službenika za provedbu posebnih kriminalističkih poslova.«.

Članak 2.

U članku 7. podstavku 55. na kraju se briše točka te se dodaju podstavci 56., 57., 58., 59., 60. i 61. koji glase:

» – policijskog službenika za kibernetičku sigurnost u Službama za suzbijanje korupcije i organiziranog kriminaliteta (Zagreb, Rijeka, Split i Osijek)

– policijskog službenika za nadzor podatkovnog prometa

– policijskog službenika za potporu nadzora podatkovnog prometa

– policijskog službenika za informatičko-tehničke poslove

– višeg detektiva za posebne kriminalističke poslove

– voditelja odsjeka tehničkog razvoja i nadzora elektroničkih komunikacija.«.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-03/96

Urbroj: 50301-29/09-17-4

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o osnivanju Nacionalnog povjerenstva za upravljanje zračnim prostorom

VLADA REPUBLIKE HRVATSKE

2958

Na temelju članka 95. stavka 3. i članka 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O OSNIVANJU NACIONALNOG POVJERENSTVA ZA UPRAVLJANJE ZRAČNIM PROSTOROM

I.

Ovom Odlukom osniva se Nacionalno povjerenstvo za upravljanje zračnim prostorom (u daljnjem tekstu: Povjerenstvo).

II.

U Povjerenstvo se imenuju:

1. za predsjednika:

– Dinko Staničić, Ministarstvo mora, prometa i infrastrukture

2. za članove:

– brigadir Robert Huf, Ministarstvo obrane

– pukovnik Saša Crnec, Ministarstvo obrane

– Juraj Maštrović, Hrvatska agencija za civilno zrakoplovstvo

– Josip Šipek, Hrvatska agencija za civilno zrakoplovstvo

– Vladimir Bračević, Hrvatska kontrola zračne plovidbe d.o.o.

– Hrvoje Filipović, Hrvatska kontrola zračne plovidbe d.o.o.

– Milivoj Sever Cuglin, Hrvatska kontrola zračne plovidbe d.o.o.

3. za tajnika:

– Nada Brekalo, Ministarstvo mora, prometa i infrastrukture.

III.

Povjerenstvo se osniva s ciljem učinkovitoga strateškog upravljanja zračnim prostorom (razina 1.), a radi pripreme prijedloga bitnih za upravljanje zračnim prostorom.

IV.

Stručne i administrativne poslove za Povjerenstvo obavlja Hrvatska agencija za civilno zrakoplovstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik, članovi i tajnik Povjerenstva koji su zaposlenici središnjih tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za članove Povjerenstva koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VIII.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za upravljanje zračnim prostorom (»Narodne novine«, broj 76/14).

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/465

Urbroj: 50301-27/25-17-2

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o osnivanju Povjerenstva za upravljanje sigurnošću u zračnom prometu

VLADA REPUBLIKE HRVATSKE

2960

Na temelju članaka 58. i 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O OSNIVANJU POVJERENSTVA ZA UPRAVLJANJE SIGURNOŠĆU U ZRAČNOM PROMETU

I.

Ovom Odlukom osniva se Povjerenstvo za upravljanje sigurnošću u zračnom prometu (u daljnjem tekstu: Povjerenstvo).

II.

U Povjerenstvo se imenuju:

– mr. sc. Jure Šarić, pomoćnik ministra mora, prometa i infrastrukture

– pukovnik Dražen Ivandić, Ministarstvo obrane

– Stjepan Huzjak, Državna uprava za zaštitu i spašavanje

– Ante Lažeta, direktor Hrvatske agencije za civilno zrakoplovstvo

– Danko Petrin, Agencija za istraživanje nesreća u zračnom, pomorskom i željezničkom prometu

– Nikolina Erceg Drnovšek, koordinatorica Nacionalnog programa sigurnosti u zračnom prometu, Hrvatska agencija za civilno zrakoplovstvo

– mr. sc. Lukša Novak, direktor društva Zračna luka Split d.o.o.

– Vlado Bagarić, direktor društva Hrvatska kontrola zračne plovidbe d.o.o.

– Krešimir Vlašić, Croatia Airlines d.d.

III.

Članovi Povjerenstva iz točke II. ove Odluke biraju predsjednika Povjerenstva iz redova članova Povjerenstva, većinom glasova svih članova.

IV.

Stručne i administrativne poslove za Povjerenstvo obavlja Hrvatska agencija za civilno zrakoplovstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik i članovi Povjerenstva koji su zaposlenici središnjih tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za predsjednika i članove Povjerenstva koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VIII.

Danom stupanja na snagu ove Odluke prestaje važiti Odluka o osnivanju Povjerenstva za upravljanje sigurnošću u zračnom prometu (»Narodne novine«, br. 76/14 i 119/15).

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/449

Urbroj: 50301-27/12-17-2

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

2959

Na temelju članaka 114. i 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

Ovom Odlukom osniva se Nacionalno povjerenstvo za zaštitu civilnog zračnog prometa (u daljnjem tekstu: Povjerenstvo).

II.

U Povjerenstvo se imenuju:

1. za predsjednika:

– mr. sc. Jure Šarić, pomoćnik ministra mora, prometa i infrastrukture

2. za članove:

– Vildana Megla, Ministarstvo mora, prometa i infrastrukture

– Mladen Novoselec, Ministarstvo unutarnjih poslova

– Vinko Ljubičić, Ministarstvo vanjskih i europskih poslova

– general-bojnik Miroslav Kovač, Ministarstvo obrane

– Ivan Medved, Ministarstvo zdravstva

– Nada Parat, Ministarstvo financija

– Zvonko Šimašek, Hrvatska agencija za civilno zrakoplovstvo

– Miljenko Pentavec, Sigurnosno-obavještajna agencija

– Vlado Bagarić, direktor društva Hrvatska kontrola zračne plovidbe d.o.o.

– Tonči Peović, direktor društva Aerodrom Brač d.o.o.

– Ivan Skelin, Zračna luka Zadar d.o.o.

– Jasmin Bajić, član Uprave društva Croatia Airlines d.d.

3. za tajnika:

– Ivo Jurič, Međunarodna zračna luka Zagreb d.d.

III.

Stručne i administrativne poslove za Povjerenstvo obavlja Hrvatska agencija za civilno zrakoplovstvo.

IV.

Organizacija i način rada Povjerenstva utvrđuje se poslovnikom koji donosi Povjerenstvo.

V.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VI.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik i članovi Povjerenstva koji su zaposlenici središnjih tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za tajnika i članove Povjerenstva koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VII.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za zaštitu civilnog zračnog prometa (»Narodne novine«, broj 76/14).

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/08

Urbroj: 50301-27/25-17-4

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o otpisu potraživanja za stanove, poslovne prostore i garaže u vlasništvu Republike Hrvatske

VLADA REPUBLIKE HRVATSKE

2955

Na temelju članka 1. stavka 2., članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O OTPISU POTRAŽIVANJA ZA STANOVE, POSLOVNE PROSTORE I GARAŽE U VLASNIŠTVU REPUBLIKE HRVATSKE

I.

Ovom Odlukom daje se ovlast Ministarstvu obrane da u ime Republike Hrvatske otpiše dospjela, a nenaplaćena potraživanja s naslova najma odnosno zakupa stanova, poslovnih prostora i garaža u vlasništvu Republike Hrvatske kojima upravlja Ministarstvo obrane ili je njima upravljalo do davanja na raspolaganje drugim državnim tijelima.

Predmet otpisa iz ove Odluke su dospjela, a nenaplaćena potraživanja za koja je na dan stupanja na snagu ove Odluke nastupila zastara u skladu s općim propisima.

II.

Ovlašćuje se Ministarstvo obrane da po službenoj dužnosti ili na zahtjev stranke utvrdi i otpiše potraživanja za najamnine odnosno zakupnine iz točke I. ove Odluke zatečenim i ranijim korisnicima stanova, poslovnih prostora i garaža statusa: hrvatski branitelji iz Domovinskog rada, hrvatski ratni vojni invalidi iz Domovinskog rata, obitelji smrtno stradalih, zatočenih i nestalih hrvatskih branitelja iz Domovinskog rata, djelatni i umirovljeni pripadnici Ministarstva obrane i Ministarstva unutarnjih poslova, obitelji umrlih pripadnika Ministarstva obrane i Ministarstva unutarnjih poslova te ostali korisnici.

Kada se postupak otpisa pokreće na zahtjev stranke, podnositelj zahtjeva odgovara materijalno i kazneno za točnost podataka.

Uz zahtjev iz stavka 1. ove točke podnositelj zahtjeva prilaže:

– akt na temelju kojega je korisniku stan, poslovni prostor ili garaža dana na korištenje

– drugu dokumentaciju na zahtjev Ministarstva obrane.

III.

Sudski postupci koji su u tijeku, a koje je Republika Hrvatska pokrenula radi naplate potraživanja s naslova najma odnosno zakupa iz točke I. ove Odluke, nisu predmet otpisa iz ove Odluke.

Ovlašćuje se Ministarstvo obrane da otpiše potraživanja za koja su se vodili sudski postupci radi naplate potraživanja iz točke I. ove Odluke, a u kojima je pravomoćnim sudskim presudama Republika Hrvatska odbijena.

IV.

Protiv korisnika iz točke II. ove Odluke koji ne podmiruju dospjele obveze s naslova najma odnosno zakupa iz točke I. ove Odluke Ministarstvo obrane će putem nadležnog državnog odvjetništva pokretati postupke prisilne naplate.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/471

Urbroj: 50301-29/09-17-2

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o donošenju Strategije procjene učinaka propisa za razdoblje od 2018. do 2023. godine

VLADA REPUBLIKE HRVATSKE

2954

Na temelju članka 8. stavka 4. Zakona o procjeni učinaka propisa (»Narodne novine«, broj 44/17) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O DONOŠENJU STRATEGIJE PROCJENE UČINAKA PROPISA ZA RAZDOBLJE OD 2018. DO 2023. GODINE

I.

Donosi se Strategija procjene učinaka propisa za razdoblje od 2018. do 2023. godine (u daljnjem tekstu: Strategija), u tekstu koji je Vladi Republike Hrvatske dostavio Ured za zakonodavstvo aktom, klase: 002-01/17-01/01, urbroja: 50501-6/3-17-31, od 7. prosinca 2017. godine.

II.

Zadužuje se Ured za zakonodavstvo da o donošenju ove Odluke izvijesti središnja tijela državne uprave.

III.

Zadužuje se Ured za zakonodavstvo da objavi Strategiju na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/454

Urbroj: 50301-25/05-17-2

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o osnivanju Nacionalnog povjerenstva za olakšice

VLADA REPUBLIKE HRVATSKE

2957

Na temelju članka 37. stavka 1. i članka 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O OSNIVANJU NACIONALNOG POVJERENSTVA ZA OLAKŠICE

I.

Ovom Odlukom osniva se Nacionalno povjerenstvo za olakšice (u daljnjem tekstu: Povjerenstvo).

II.

Povjerenstvo se osniva u cilju pojednostavnjivanja postupaka i dokumentacije vezano za kretanje zrakoplova, posade, putnika i njihove prtljage, tereta, pošte i zrakoplovnih zaliha.

III.

U Povjerenstvo se imenuju:

1. za predsjednicu:

– Vildana Megla, Ministarstvo mora, prometa i infrastrukture

2. za članove:

– Maja Caktaš, Ministarstvo unutarnjih poslova

– Tihomir Žegrec, Ministarstvo financija – Carinska uprava

– Barbara Mesić, Ministarstvo turizma

– Gordana Krpičak, Ministarstvo vanjskih i europskih poslova

– Ana Marija Crnić, Ministarstvo zdravstva

– Edita Bošković, Hrvatska agencija za civilno zrakoplovstvo

– Mate Melvan, Zračna luka Split d.o.o.

– Jasmin Bajić, član Uprave društva Croatia Airlines d.d.

3. za tajnicu:

– Melita Gostiša, Ministarstvo mora, prometa i infrastrukture.

IV.

Stručne i administrativne poslove za Povjerenstvo obavlja Hrvatska agencija za civilno zrakoplovstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo donosi plan svoga rada kojim se utvrđuju i nositelji pojedinih zadataka.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik, članovi i tajnik Povjerenstva koji su zaposlenici središnjih tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za članove Povjerenstva koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VIII.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za olakšice (»Narodne novine«, br. 91/11, 28/13 i 76/14).

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/466

Urbroj: 50301-27/25-17-2

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o davanju odobrenja općinama Legrad, Sveta Marija i Orehovica za sudjelovanje u Europskoj grupaciji za teritorijalnu suradnju pod nazivom »Regija Mura – Europska grupacija za teritorijalnu suradnju s ograničenom odgovornošću« i odobrenju Konvencije

VLADA REPUBLIKE HRVATSKE

2962

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O DAVANJU ODOBRENJA OPĆINAMA LEGRAD, SVETA MARIJA I OREHOVICA ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »REGIJA MURA – EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU« I ODOBRENJU KONVENCIJE

I.

Daje se odobrenje za sudjelovanje u Regiji Mura – Europskoj grupaciji za teritorijalnu suradnju s ograničenom odgovornošću, sa sjedištem u Tótszetdahelyju, Mađarska, općinama Legrad, Sveta Marija i Orehovica, te se odobrava Konvencija Regije Mura – Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/447

Urbroj: 50301-25/06-17-2

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 129/2017 (22.12.2017.), Odluka o davanju odobrenja Gradu Murskom Središću za sudjelovanje u Europskoj grupaciji za teritorijalnu suradnju pod nazivom »Pannon Europska grupacija za teritorijalnu suradnju s ograničenom odgovornošću« i odobrenju Konvencije

VLADA REPUBLIKE HRVATSKE

2961

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 21. prosinca 2017. godine donijela

ODLUKU

O DAVANJU ODOBRENJA GRADU MURSKOM SREDIŠĆU ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »PANNON EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU« I ODOBRENJU KONVENCIJE

I.

Daje se odobrenje za sudjelovanje u Pannon Europskoj grupaciji za teritorijalnu suradnju s ograničenom odgovornošću, sa sjedištem u Pečuhu, Mađarska, Gradu Murskom Središću i odobrava se Konvencija Pannon Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/446

Urbroj: 50301-25/06-17-2

Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 130/2017 (27.12.2017.), Odluka o izmjenama Odluke o osnivanju Vijeća za gospodarska pitanja Predsjednice Republike Hrvatske

PREDSJEDNICA REPUBLIKE HRVATSKE

2991

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. stavka 3. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IZMJENAMA ODLUKE O OSNIVANJU VIJEĆA ZA GOSPODARSKA PITANJA PREDSJEDNICE REPUBLIKE HRVATSKE

I.

U Odluci o osnivanju Vijeća za gospodarska pitanja Predsjednice Republike Hrvatske (»Narodne novine«, broj 64/15, 43/16 i 38/17) u točki III. podtočki 1. alineja 9. mijenja se i glasi: »prof dr. sc. Boris Crnković, dekan Ekonomskog fakulteta Sveučilišta u Osijeku,«.

U točki III. podtočki 1. alineja 13. mijenja se i glasi: »dr. sc. Damir Krešić, ravnatelj Instituta za turizam«.

II.

Ova Odluka stupa na snagu danom donošenja.

Klasa: 020-03/17-03/06
 Urbroj: 71-06-01/1-17-1
 Zagreb, 20. prosinca 2017.

Predsjednica
 Republike Hrvatske
 Kolinda Grabar-Kitarović, v. r.
### NN 130/2017 (27.12.2017.), Odluka o izmjenama općinskih poreza Općine Nova Kapela

Općina Nova Kapela

3007

Na temelju članka 20. i 42. Zakona o lokalnim porezima (»Narodne novine« broj 115/16 i 101/17) i članka 30. Statuta Općine Nova Kapela (»Službeni vjesnik Brodsko-posavske županije« broj 4/14.), Općinsko vijeće Općine Nova Kapela na 4. sjednici, održanoj 19. prosinca 2017. godine, donosi

ODLUKU

O IZMJENAMA OPĆINSKIH POREZA OPĆINE NOVA KAPELA

Članak 1.

U Odluci o općinskim porezima Općine Nova Kapela (Službene novine Općine Nova Kapela br. 21/17) u članku 2. točka 4. briše se.

Članak 2.

Podnaslov »4. Porez na nekretnine« i članak 14. brišu se.

Članak 3.

U članku 15. stavak 1. iza riječi »Odluke« zarez i riječi »izuzev točke 4« brišu se.

Članak 4.

Članak 17. briše se.

Članak 5.

Ova Odluka objavit će se u »Narodnim novinama« i Službenim novinama Općine Nova Kapela, a stupa na snagu 1. siječnja 2018. godine.

Klasa: 410-01/17-01/03

Urbroj: 2178/20-03-17-03

Nova Kapela, 19. prosinca 2017.

Predsjednik Općinskog Vijeća
 Anto Žagrić, v. r.
### NN 130/2017 (27.12.2017.), Odluka o izmjeni i dopuni Odluke o prirezu porezu na dohodak Općine Erdut

Općina Erdut

3009

Na temelju čl. 42. Zakona o lokalnim porezima (»Narodne novine« 115/16, 101/17.) i čl. 30. Statuta Općine Erdut (»Službeni glasnik Općine Erdut« 14/01., 26/05., 46/09. i 55/13.) Općinsko vijeće Općine Erdut na 5. sjednici održanoj 14. prosinca 2017. donosi

ODLUKU

O IZMJENI I DOPUNI ODLUKE O PRIREZU POREZU NA DOHODAK OPĆINE ERDUT

Članak 1.

Odluka o prirezu porezu na dohodak (NN 53/06. i »Službeni glasnik Općine Erdut« 33/06.) mijenja se u skladu s odredbama ove Odluke.

Članak 2.

Članak 5. st. 1. mijenja se i to: umjesto riječi »1%« stavlja se riječ »5%«.

Ostali dio ostaje nepromijenjen.

Članak 3.

Ova Odluka objavit će se u »Narodnim novinama«, »Službenom glasniku Općine Erdut«, web-stranici Općine Erdut, stupa na snagu osmoga dana od objave u »Narodnim novinama«, a primjenjuje se od 1. siječnja 2018.

Klasa: 410-01/17-01/7

Urbroj: 2158/03-17-1

Erdut, 14. prosinca 2017.

Predsjednik
 Jovo Vuković, v. r.
### NN 130/2017 (27.12.2017.), Odluka o izmjenama Odluke o općinskim porezima Općine Breznički Hum

Općina Breznički Hum

3008

Na temelju članka 20. stavka 1. i članka 42. stavka 1. Zakona o lokalnim porezima (»Narodne novine« broj 115/2016.) i članka 31. Statuta Općine Breznički Hum (»Službeni vjesnik Varaždinske županije« br. 10/13 i 22/13) Općinsko vijeće Općine Breznički Hum na svojoj sjednici od 18. prosinca 2017. godine, donosi

ODLUKU

O IZMJENAMA ODLUKE O OPĆINSKIM POREZIMA OPĆINE BREZNIČKI HUM

Članak 1.

U članku 2. Odluke o općinskim porezima Općine Breznički Hum (»Narodne novine« br. 70/17) stavak 2. briše se.

Članak 2.

U članku 21. mijenja se stavak 1., a novi glasi:

»Poslovi utvrđivanja, evidentiranja, nadzora, naplate i ovrhe radi naplate općinskih poreza propisanih člankom 2. ove Odluke prenose se na objavljenje nadležnoj ispostavi Porezne uprave, a u skladu sa odredbama Pravilnika kojim se uređuju uvjeti, opseg i naknada za obavljanje tih poslova.«

Članak 3.

Članak 23. briše se.

Članak 4.

Dosadašnji članak 24. postaje članak 23.

Dosadašnji članak 25. postaje članak 24.

Članak 5.

Ova Odluka stupa na snagu osam dana od dana objave u »Narodnim novinama«, a objavit će se i u »Službenom vjesniku Varaždinske županije«.

Klasa: 410-01/17-01/04

Urbroj: 2186/024-04-17-3

Breznički Hum, 18. prosinca 2017.

Predsjednik
 Željko Sremec, v. r.
### NN 130/2017 (27.12.2017.), Odluka o izmjenama Odluke o visini naknada za tehnički pregled i druge poslove koji se obavljaju u stanicama za tehničke preglede vozila

MINISTARSTVO UNUTARNJIH POSLOVA

2995

Na temelju članka 261. stavka 2. Zakona o sigurnosti prometa na cestama (»Narodne novine«, br. 67/2008, 48/2010 – Odluka Ustavnog suda Republike Hrvatske, 74/2011, 80/2013, 158/2013 – Odluka Ustavnog suda Republike Hrvatske, 92/2014, 64/2015 i 108/2017) ministar unutarnjih poslova donosi

ODLUKU

O IZMJENAMA ODLUKE O VISINI NAKNADA ZA TEHNIČKI PREGLED I DRUGE POSLOVE KOJI SE OBAVLJAJU U STANICAMA ZA TEHNIČKE PREGLEDE VOZILA

Članak 1.

U Odluci o visini naknada za tehnički pregled i druge poslove koji se obavljaju u stanicama za tehničke preglede vozila (»Narodne novine«, br. 122/2014 i 122/2016) u članku 1. riječi: »produljenja valjanosti«, zamjenjuju se riječima: »registracije vozila i produženja važenja«.

U tablici »Naknade za administrativne poslove oko registracije vozila« u rednom broju 13. riječi: »produljenju valjanosti« zamjenjuju se riječima: »produženju važenja«, a iza riječi: »naknada za ceste« dodaje se zarez i riječi: »upravna pristojba i dr.«.

U rednom broju 15. riječi: »Produljenje valjanosti prometne dozvole«, zamjenjuju se riječima: »Ovjera prometne dozvole«.

U rednom broju 16. riječi: »Popunjavanje registracijskog lista 34,48«, zamjenjuju se riječima: »Odjava vozila, izdavanje potvrde iz evidencije 14,35«.

U rednom broju 17. riječi: »Izdavanje registracijskih pločica 22,84«, zamjenjuju se riječima: »Izdavanje registarskih i izvoznih pločica 17,24«.

U tablici »Ostale naknade« u rednom broju 23. riječi: »Izdavanje potvrde i probnih pločica 56,46« zamjenjuju se riječima: »Izdavanje pokusnih pločica i potvrde o izdavanju pokusnih pločica 17,24«.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2018.

Klasa: 011-02/17-01/152

Urbroj: 511-01-152-17-4

Zagreb, 21. prosinca 2017.

Ministar
 dr. sc. Davor Božinović, v. r.
### NN 130/2017 (27.12.2017.), Rješenje o izmjeni Rješenja o utvrđivanju cijena obrazaca, registarskih, pokusnih, prenosivih i izvoznih pločica

MINISTARSTVO UNUTARNJIH POSLOVA

2996

Na temelju članka 300. stavka 2. Zakona o sigurnosti prometa na cestama (»Narodne novine«, br. 67/2008, 48/2010 – Odluka Ustavnog suda Republike Hrvatske, 74/2011, 80/2013, 158/2013 – Odluka Ustavnog suda Republike Hrvatske, 92/2014, 64/2015 i 108/2017) ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENA OBRAZACA, REGISTARSKIH, POKUSNIH, PRENOSIVIH I IZVOZNIH PLOČICA

Članak 1.

U Rješenju o utvrđivanju cijena obrazaca, registarskih, pokusnih, prenosivih i izvoznih pločica (»Narodne novine«, br. 58/2016) u točki X. riječi: »Uz iznos iz stavka 1. ove točke plaća se i iznos od 1.000,00 kn, koji se vraća nakon povrata izvoznih pločica nadležnom tijelu.«, brišu se.

Članak 2.

Ovo Rješenje objavit će se u »Narodnim novinama«, a stupa na snagu 1. siječnja 2018.

Klasa: 011-02/17-01/151

Urbroj: 511-01-152-17-4

Zagreb, 21. prosinca 2017.

Ministar
 dr. sc. Davor Božinović, v. r.
### NN 131/2017 (28.12.2017.), Odluka o isplati materijalnih prava i drugih naknada za zaposlenike u ustanovama kulture

VLADA REPUBLIKE HRVATSKE

3015

Na temelju članka 8. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 3. Zakona o plaćama u javnim službama (»Narodne« novine, br. 27/01 i 39/09), Vlada Republike Hrvatske je na sjednici održanoj 28. prosinca 2017. godine donijela

ODLUKU

O ISPLATI MATERIJALNIH PRAVA I DRUGIH NAKNADA ZA ZAPOSLENIKE U USTANOVAMA KULTURE

I.

Materijalna prava i druge naknade ugovorene Granskim kolektivnim ugovorom za zaposlenike u ustanovama kulture koje se financiraju iz državnog proračuna (»Narodne novine«, broj 46/17) isplatit će se za mjesec prosinac 2017. godine, te siječanj i veljaču 2018. godine, u visini i na način na koji su ugovoreni.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/17-04/478

Urbroj: 50301-27/20-17-2

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 131/2017 (28.12.2017.), Uredba o dopunama Zakona o zdravstvenoj zaštiti

VLADA REPUBLIKE HRVATSKE

3012

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 121/17), Vlada Republike Hrvatske je na sjednici održanoj 28. prosinca 2017. godine donijela

UREDBU

O DOPUNAMA ZAKONA O ZDRAVSTVENOJ ZAŠTITI

Članak 1.

U Zakonu o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12, 82/13 i 22/14 – Odluka Ustavnog suda Republike Hrvatske), zdravstvenim radnicima koji obavljaju privatnu praksu na osnovi zakupa iz članka 215. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11 i 84/11) i članka 29. Zakona o izmjenama i dopunama Zakona o zdravstvenoj zaštiti (»Narodne novine«, broj 71/10), prestaje rad u privatnoj praksi zakupom najkasnije 31. prosinca 2018. godine.

Članak 2.

Zdravstveni radnici koji na dan stupanja na snagu ove Uredbe obavljaju privatnu praksu u prostoru doma zdravlja, odnosno ljekarničke zdravstvene ustanove sukladno članku 49. stavcima 1. i 2. Zakona o izmjenama i dopunama Zakona o zdravstvenoj zaštiti (»Narodne novine«, broj 82/13), nastavljaju rad u privatnoj praksi zakupom najkasnije do 31. prosinca 2018. godine.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-44/06

Urbroj: 50301-27/25-17-3

Zagreb, 28. prosinca 2017.

Predsjednik
 mr. sc. Andrej Plenković, v. r.